gentaiscool/nusaparagraph_topic huggingface dataset:
Mingu isuk, Ani lan keluwargane ngerencanakake kanggo mlayu-mlayu ning stadion. Mlayu ning stadion iki murah banget amarga ora mbutuhake fasilitas sing akeh. Sing butuhke ya mung sepatu lan aja lali nggawa ngombe ben ora dehidrasi. Mlayu-mayu iki dadi olah raga sing  disenengi amarga bisa marai sehat uga bisa dadi acara kumpul keluwarga kanggo Ani sak uwise seminggu kerja lan sekolah. Rampung mlayu-mlayu, biyasane bapak lan ibu ngejak mangan bubur ayam ning stadion sing rasane wis kesohor enak. Senajan mlayune ora sepira, nanging sarapan kudu tetep ana amarga kuwi dadi energi kanggo ngelakoni aktivitas minggu kuwi kaya resik-resik omah lan liyan-liyane. 

Topic: sports
Ndelok film iku ancene enake megilan opomane nag karo konco-konco terus delok bareng karo cangkruk bareng, wes enake megilan. Tapi nag delok film yo kudu ngerti iku jenise opo soale kadang film yo iso ngewei dampak nanggonane sing delok. Contone salah sijine yoiku film drama, film iki iso nguwei dampak sing reno-reno nanggonane sing delok contone berempati, sedih, bebas, stres, ambek nyantai. Kadang yo iso wae film iki garai awak dewek emosian soale kegowo karo salah sijine karakter sing iso mengaruhi pikirane awak dewek. Nah pas delok film sing jenis drama iki kadang iso ngewei pengaruh sing apik koyok iso nambah konsntrasi soale drama mesti butuh konsentrasi sing fokus gawe ngerteni alur filme. 

Topic: leisures
Hamstring iku otot sing terdiri teko telung otot gede dan letake nang pupu bagian mburi terus njalar teko pinggul sampe bagian ngisor lutut. Otot iku nduwe peran penting gawe ngelakoni aktivitasi mlayu, lompat, ambek manjat. Cedera hamstring iku kondisi nek otot pupu bagian mburi ngalami tarikan utowo robekan. Cedera iki isok dialami sopo ae dan akeh akehe dialami ambek olahragawan utowo atlet. Faktor sing isok ningkato cedera jenis iki onok enem. Siji, nduwe otot hamstring sing lemah. Loro, gak ngelakoni peregangan sak durunge olahraga. Telu, ngabaino kondisi awak sing wes pegel gawe tetep olahraga. Papat, nduwe riwayat cedera hamstring sak durunge. Limo, nduwe kelenturan otot sing elek. Terakhir, lemahe otot mergo umur.

Topic: sports
Menawi boten pengen plesiran tebih ngantos Kaliurang kangge madosi panggonan foto ingkang endah, warga Jogja saged plesir menyang Taman Pelangi wonten Ring Road Lor, Ngaglik. Taman Pelangi boten bikak wonten enjing kados panggonan wisata biasanipun. Bikakipun sonten ngantos dalu. Nanging, turis langkung sae boten plesir mriku kala cuaca udan amargi Taman Pelangi kalebet taman outdoor. Atraksi ingkang utami ingkang damel panggonan menika dados viral inggih menika taman lampion. Lampion maneka rupa dados spot foto ingkang menarik kangge turis ingkang rawuh. Lampion-lampion bunder ingkang dipasang wonten lorong-lorong, lampion awujud tokoh kartun, kendaraan, ngantos lampion awujud rupanipun tokoh nasional kathah wonten mrika.

Topic: leisures
Kerang kui pangan laut sing gampang ditemoni di daerah pesisir, koyo Jakarta, Cirebon, lan Semarang. Neng daerah kono, akeh banget sing ngedol werno-werno olahan kerang, seko sing gerobakan kaki lima tekan restoran gede. Mergo daerah kui cerak karo laut, kerang sing didol podo seger-seger. Dadi kerang kui wis enak sadurunge diolah nganggo bumbu sing werno-werno. Sak liyane enak, kerang kui ono akeh manfaate neng awak. Salah siji  panganan laut kui iso ningkatke jumlah getih neng awak. Kerang kui mengandung zat besi sing duwur dadi iso ngatasi penyakit anemia. Kerang sing seger kui duwe kandungan omega-3. Zat kui berguna banget kanggo kesehatan jantung lan ngurangi resiko keno penyakit jantung.

Topic: food & beverages
Roni kerja ning salah siji perusahaan sing nggarap aplikasi khusus kanggo sinau ning omah. Aplikasi kuwi pas jaman pandemi akeh sing nganggo amarga guru-guru akeh sing kurang bisa njelasake liwat online. Perusahaan aplikasi iki uga mbuka peluang gedhe kanggo akeh wong ning jaman pandemi. Nanging, saya suwe, perusahaan iki pailit lan rugi amarga para siswa wis mulai mlebu sekolah lan mulai sekolah langsung. Akeh pelanggan padha mlayu saka aplikasi iki lan uga milih sekolah konvensional. Kamangka, perusahaan aplikasi iki mutusake PHK kanggo akeh karyawane, kalebu Roni. Saka kasus iki, roni uga paham yen bisnis teknologi lan aplikasi iki kadhang ya ora kuat suwe lan ora bisa diprediksi. 

Topic: technology
Pas, jaman SMA, Ustaz Zakir Naik sempet teko neng Indonesia, tepate neng Yogyakarta. Dheweke ngisi tabligh akbar neng Universitas Muhammadiyah Yogyakarta. Konco-konco ora pengen ngilangke kesempatan langka kui. Dheweke ngejak aku melu kajiane kui. Dheweke pengen delok langusng ustaz sing biasane dheweke nonton neng Youtube. Sakjane aku yo kepengen mrono nanging aku ngerti yen akeh uga wong sing seneng karo ustaz seko India kui. Carane dheweke ngejawab wong-wong nonmuslim perkoro kitab Injil utow Zabur ngelawan Alquran kui wangun. Mesthine, ono wong-wong sing nonmuslim uga sing bakal takon neng UMY kui. Aku penasran sak jane. Nanging pas tekan hari H, rasane malas banget. Aku malah keturon neng omah dadine ora mangkat kajian kui.

Topic: religion
Daerah pantai ingkang tasih sepi lan dereng kathah dipunrawuhi dening wisatawan kasunyatanipun tesih kathah. Salah satunggalipun inggih punika pantai wonten wilayah Tapanuli Tengah. Asmanipun Mursala. Mursala menika asmanipun kepulauan wonten Tapanuli Utara ingkang werni lautipun biru jernih. Senadyan dipotret ngangge kamera henpon biasa, nanging hasil fotonipun tetep bakal jernih. Kepulauan Mursala tesih sepi. Boten kathah aktivitas warga. Wonten fasilitas awujud pondok lan warung. Wit klapa kathah thukul wonten salah sawijining pulau, inggih menika Pulau Bakar. Wohipun klapa wonten mriku saged dinikmati kanthi gratis. Wonten Pulau Mursala boten wonten pasir. Ingkang wonten inggih punika watu granit ingkang cemeng, ageng, lan landhep.

Topic: leisures
Menurutku, wong lanang karo wong wedhok kui ora iso ono kancanan. Maksude, dheweke tetep iso kerja sama misale ono gawean lan liyane, nanging  wong wedhok kui ora iso genteni konco lananga kango wong lanang lan sak walike. Yen wong lanang karo wedhok kui cerak, mesthi sing jedul kui rasa sayang. Paling ora, salah sijine ngerasake kui. Sing dadi masalahe kui, yen wong siji mau sing ngerasake. Sing siji ngeroso yen dheweke konconan lan sijine meneh nganggep hubungane luwih seko kui. Suwe-suwe hubungan konconane kui remuk. Senadyan arep balikan dadi konco meneh koyo biasane, hubungan kui ora bakal bener-bener balik koyo biyen.

Topic: slice of life
Awak dewe kabeh sing nduwe sahabat, pasti berharape persahabatan iku bakal terus kejalin. Nyatane, gak kabeh iku isok dilakoni. Onok masane ndek ndi awak dewe alon alon bakal kepisah ambek sahabate awak dewe. Dan iku wajar kok. Nang dunyo iki gak onok sing bersifat abadi, koyok hubungan persahabatan. Onok akeh alesan opo’o hubungan persahabatan iku maleh dadi kepisah. Siji, hubungan iku mau nggowo dampak negatif gawe salah siji pihak. Loro, wes gak sak frekuensi maneh, dan iku sejalan ambek perubahan kepribadian sesuai berjalane wektu. Telu, hubungan iku mek mlaku sak pihak tok. Papat, mulai onok bibit racun nang hubungan iku mau. Terakhir, sering slek. Dadi gawe awakmu sing kepekso kudu pisah ambek sahabat mergo wektu, ikhlasno ae ya. Engkok awakmu pasti entok pengganti sing luwe apik kok.

Topic: slice of life
Pas SMP, aku ditukoke laptop sing mereke Toshiba. Aku lali disik aku duwene seri sing endi, nanging wernone kui ireng. Laptop kui lumayan obat, padahal pas SMP tekan SMA aku kerep gowo laptop kui neng sekolahan. Prosesor sing digunake laptop kui AMD E1. Pancen, kui dudu laptop sing performane apik. Yen laptop kui dienggo ngegim kui lelet banget, opo meneh kanggo gim sing abot. Saiki, laptope kui wis ora ono, wis diloake neng toko elektronik. Sak durunge diloake wae, kondisine wis elek. Proses bootinge kui suwe banget. Uga kondisi fisike kui wis rusak. Bagian nggok colokan charger kui rompal. Pas akhir-akhir sak durunge rusak banget kui, laptopku dadine ora iso digowo-gowo.

Topic: technology
Ket cilik, aku iku wes dikenalno akeh pol jenis game sing onok nang komputer ambek bapakku. Salah sijine iku Stronghold. Game e iku engkok bakal mbangun kerajaan, terus ngelakoni perang gawe nyerang kerajaan liyane dan nguasai teritorial kerajaan lawan iku mau. Awale aku bingung, opo maneh perintah e iku nganggo boso Inggris kabeh dan pas iku aku sek kelas 1 SD. Tapi pas dilakoni, suwe-suwe aku paham dewe. Dan suwe-suwe aku sisan dadi ketagihan pol gawe dolen game iku. Bahkan aku sampe mbelani tangi isuk gawe nyalakno komputer dan dolen Stronghold iku mau. Nek pisane dolen iku, pasti rasane sampe lali wektu. Tau aku dolen iku ket jam 6 isuk sampe jam 12 awan.

Topic: technology
Salah sawijine wong kang duwe peranan gedhe kanggo rante pangan ning dunya iki ya buruh tani. Sing dadi masalah kuwi, wong jaman saiki ora sadar yen panganan kuwi sak durunge diolah asale saka bahan baku sing dipanen saka buruh tani. Nanging buruh tani jaman saiki masalahe ora mung amarga rega tanah lan tenaga kanggo mbajak sawah, nanging ana masalah kaya tengkulak dan mlebune bahan panganan impor kaya beras. Salah siji contohe ya ing periode 1980 kantih 1990-an, Indonesia bisa swasembada beras, nanging akeh banget faktor sing marai Indonesia kudu impor. Nasibe petani iki mung gumlegar pas wayah panen, ning ya sakdurunge panen, buruh tani iki kaya disia-sia. 

Topic: food & beverages
Dolan sore-sore ana ing lapangan desa kurang jangkep yen ora tuku jajan tahu gejrot. Tahu gejrot sing asale saka Cirebon iki pancen wis misuwur banget ning Indonesia. Meh saben kutha mesthi ana sing dodol tahu gejrot. Menawa pengin gawe dewe, cara masake gampang. Kaping pisan, goreng tahu sing wis diresiki, banjur disisihke. Banjur gawe duduh kanggo tahu gejrote saka banyu panas kang wis umup, ditambahi kecap, kecap asin, gula bathok, lan banyu asem. Kaping telu, uleg dadi siji brambang, bawang putih, lombok, lan ditambahi uyah sathithik banjur dicampur karo tahu sing wis digoreng lan disiram karo minyak sing panas. Wasana, tahu sing wis dicampur karo ulegan bumbu iku langsung disiram maneh karo duduh sing wis dimasak, tahu gejrot wis siap dipangan.

Topic: food & beverages
Saiki cah ciliki lagi podo seneng sepatu roda meneh. Pas jamanku cilik disik, ora soale. Terakhir aku ngerti rame-rame sepatu roda kui taun 90-an utowo 80-an. Saiki olahraga kui populer meneh. Fenomena kui ketok seko opo sing tak dilok. Neng lapangan sing biasane tak enggo jogging ku, ono bagian sing dideweke kanggo dalur sepatu roda. Biasane sing nganggo bagian kui, anak-anak sing les utowo atlet-atlet sing lagi latian. Sing latian sepatu roda kui nganggo pelindung komplit, ono helme, ono pelindung sikut, karo pelindung lutut. Sing latian kui pas dino-dino biasa kui, pas sore tok. Nanging yen lagi ono pertandingan, porda misale, atlet kui bakal latian seko isuk tekan sore.

Topic: sports
Dino iki aku ambek keluargaku berangkat nang Jogja. Pas ketepakan iki dino Jum'at, dadi nang tengah perjalanan mandek disik cekne bapak ambek adikku sing lanang isok Jum'atan disik. Sedangkan aku, adikku sing wedok, karo mamaku ngenteni nang njero mobil. Tapi mbasio ngono, awak dewe sek isok krungu khutbah sing disampaino nang Jum'atan iku. Materi khutbahe iku tentang poligami. Nang kono, ustad e iku membolehkan para suami sing kate berpoligami. Aku sakjane kurang sreg sih, soale aku tim anti poligami. Tapi ustad iku nerusno, poligami iku oleh nek suami isok adil nang kabeh istrine, gak oleh onok sing kurang utowo berat sebelah. Teko kono aku langsung mantuk-mantuk setuju.

Topic: religion
Akeh pakar kesehatan sing sering nyarano gawe ngonsumsi iwak salmon. Tapi ancen salmon iki wes terkenal banget nduwe manfaat sing baik gawe kesehatan. Kandungan protein sing berkualitas duwur, terus salmon yo nduwe kandungan asam lemak omega-3 sing apik gawe kesehatan jantung, otak, mripat, ambek organ tubuh liyane. Selain iku, fungsi asam lemak omega-3 sing apik gawe pertumbuhan rambut dan marai rambut luwe berkilau. Salmon yo nduwe kandungan vitamin D sing apik gawe kesehatan tulang ambek unthu. Rasa salmon yo enak terus gampang banget diolahe. Jaman saiki yo gampang nek kate nggolek salmon, soale wes akeh didol nang toko-toko frozen food.

Topic: food & beverages
Koncoku sing teko Jogja ngabari nek de’e kate nang Gresik gawe ngunjungi awakku. Aku langsung siap-siap gawe nyusul de’e nang Stasiun Gubeng soale nang Gresik gak onok Stasiun. Pas wes tutuk, awak dewe langsung pelukan eret banget soale saking kangene mergo gak ketemu pirang-pirang tahun. Awale de’e njaluk keliling Suroboyo disik, dan tak turuti. Pas eroh isine mek gedung duwur-duwur tok, de’e langsung njaluk nang Gresik ae. Akhire balik deh nang Gresik. Sak durunge moleh, aku ngajak koncoku nang rumah makan legendaris e Gresik, yaiku Sego Krawu Bu Ria. Pas mangan sego krawu, koncoku kaget banget ambek roso daging krawu sing kaya rempah iku dan gak onok rasa legine blas, gak koyok nang Jogja. Dan pas aku ngomong nek roto-roto panganan khas e Gresik iku rasane akeh rempahe koyok ngene, de’e langsung semangat gawe ngajak aku kulineran sesoke. De’e njaluke selama nang Gresik kudu nyoba kabeh panganan khas Gresik. Aku sih iyo iyo ae. Kapan maneh to koncoku mangan panganan khas Gresik, asli nang kotane.

Topic: culture & heritage
Ngelansir teko laman Good Therapy, coping mechanism utowo mekanisme koping iku strategi sing dilakoni gawe ngadepi situasi sing isok marakno stres utowo trauma psikologis. Strategi iku isok mbantu mereka ben isok ngontrol perasaan emosional sing muncul mergo stres. Mekasime koping iku tergantung ambek kepribadian ben uwong siji ambek uwong liyane. Jenis strategi mekanisme koping iku onok loro, yaiku emotion-focused coping ambek problem-focused coping. Tipe-tipe mekanisme koping iku luwe akeh maneh. Secara umum dibagi dadi aktif ambek maladaptif. Tipe mekanisme koping aktif iku mulai teko nggolek dukungan, relaksasi, pemecahan masalah, humor, ambek ngelakoni aktivitas fisik. Tipe mekanisme koping maladaptif iku mulai teko menyendiri, nenangno diri nganggo cara sing gak sehat, numbing, dorongan perilaku kompulsif, sampe nyakiti diri sendiri.

Topic: slice of life
Kabeh bocah enom ambek generasi X mesti ngerti sing jenenge tik tok ambek piye cara gawene. Nah akeh-akehe bocah sing gawe maeng iku kanggo videoan ambek konco-koncone. Polahe akeh sing gawe maeng akhire tiktok ngetokno fitur anyar kanggo video. Nah fitur iku maeng wes diumumno ambek diberitakno nang sosial media. Jarene berita nag techno.okezone.com fitur iku diarani fitur lanskap sing marakno videone maeng dadi ombo. Terus berita iku maeng yo ngomonga nag pas maen video tiktok bakal ono fitur iku sing metu. Tapi sampek saiki kok isek durung ono kabar masalah iku maeng. Terus tiktoke bocah-bocah yo isek pancet. Yo paling pihak konone isek bingung. 

Topic: technology
Rabu wingi aku ketemu koncoku sing buka warung nang surabooyo. Deke pengen warung pecele duwe ciri khas pecel sing paling bedo karo liyane. Akhire deke bingung golek cara sing iso garai bedo karo liyane. Terus bocahe maeng tak kandani, palang awakmu jipik bumbu asli wae teko kota penghasil pecel, akhire bocahe ngandel terus tak sambungno  karo koncoku. Bocahe diwei resepi terus coba ngeracik dewe. Sak wirse belajar sak minggu karo resep pecel sing anyar, akhire bocae iso gawe pecel sing enak nag warunge. terus warunge maleh rame. Mari ngunu bocahe ngembangno menu-menu liyane sing berhubungan karo pecel iku maeng, koyok lawu'e, terus lalapane, krupuke, ambek ono sing nganggo peyek barang.

Topic: food & beverages
Nang Indonesia, desa iku satuan pemerintah sing paling endek nang ngisore kecamatan. Kadangan, masyarakat iku nyebut desa iku kampung, dukuh, utowo dusun. Dukuh karo dusun iku sakjane podo cuma bedo penyebutan ae. Dusun utowo dukuh iku bagian nang njero desa sing merupakan lingkungan kerja pelaksanaan pemerintahan desa. Nang UU nomer 6 tahun 2014 tentang Desa, dijelasno nek desa dewe iku kesatuan masyarakat hukum sing nduwe batas wilayan sing berwenang gawe ngatur ambek ngurus urusan pemerintahan, kepentingan masyarakat setempat berdasarno prakasa masyarakat, hak asal usul, dan/utowo hak tradisional sing diakui ambek dihormati nang sistem pemerintahan NKRI. Kampung ambek desa iku podo, mek bedo penyebutan ae.

Topic: slice of life
Menurutku ruangan sing paling penting neng omah kui pawon. Mergo seko ruangan kui, wong-wong omah iso duwe tenogo dienggo ngelakoke aktifitas. Yen neng omah ora ono wong sing wetenge wareg, omah kui rasane koyo mati, ora ono gaiarahe. Makane kui, keresikan lan kerapian pawon kui penting. Pawon sing resik bakal ngehasilke masakan sing sehat. Nanging, pawon sing reged malah iso gawe wong sing mangan panganan seko kono dadi lara. Yen wong omah wis loro, ora ono sing iso beraktifitas lan omahe dadi ora kopen. Senadyan, pawon sing murah rapikui bakal gawe proses masak cepet rampung. Bayangke wae yen ngenteke wektu 10 menit dewe nggo golek piranti-piranti masak, koyo wajin, soil, peso, lan liya-liyane. Padahal, masake kui paling ngenteke waktu 6--8 menit.

Topic: food & beverages
Acara adat sing paling khas, rame, lan akeh jenis upacarane yaiku mantenan. Ana macem-macem acara adat ning Indonesia sing duwe tradisi unik lan bedha karo adat ning manca negara. Acara adat ning Indonesia iki akeh banget keperluane, kaya salah siji contohe kuwi mantenan adat Batak. Adat Batak iki prosesine dawa lan uga bisa ngentekake dhuwit akeh amarga resepsine bisa paling suwe seminggu amarga rangkaian acarane kuwi akeh banget, yaiku saka acara gereja kanthi adat lan keluwarga. Kamangka kuwi, adat iki ya ana pengaruhe karo panguripane masyarakat amarga wong enome dadi kerja luwih sregep kanggo mbiayani acara iki masio dibantu karo keluwargane.

Topic: culture & heritage
Cilikanku, aku iling seneng pas diajak liburan neng Taman Mini Indonesia Indah. Taman hiburan sing sono neng daerah Jakarta Timur kui, gede bangat. Ambane tekan 150 hektar. Taman kui wis koyo dadi miniatur Indonesia mergo neng kono akeh omah-omah khas daerah seko propinsi paling ujung kulon tekan wetan. Ora mung omahe, nanging klambi khas daerah kui ugo dipajang neng kono. Taman mini kui duwe danau buatan sing tengahe ono miniatur pulau Indonesia. Pulau buatan kuli iso ketok cetok ning kreto gantung sing liwat neng duwure. Nanging saiki, Taman Mini Indonesia Indah kui wis direnovasi. Dadi kudune, taman miniatur Indonesia kui luwih apa seko pas terakhir tak kunjungi.

Topic: leisures
Indonesia gadhah maneka warna daharan kaliyan unjukan tradisional. Wonten daerah Jawi, mliginipun Yogyakarta, wonten salah satunggaling unjukan tradisional. Asmanipun wedang uwuh. Senadyan uwuh gadhah artos sampah, wedhang menika kadamel saking rempah-rempah ingkang manfaat kagem kesarasan. Rempah-rempah menika antawisipun kayu manis, kayu secang, godhong kaliyan wiji pala, kapulaga, jahe, kaliyan sereh. rempah-rempah kasebat diseduh kaliyan toya benter lajeng dipunsukani gendhis batu supados raosipun manis. Jahe kaliyan rempah-rempah sanesipun ingkang namung diseduh ketingal kados sampah wonten gelas. Werninipun wedang uwuh menika abrit lan kraos anget bilih dipunjuk. Wedang uwuh dipunpitados saged nyegah maneka penyakit. Amargi kathah manfaatipun, wedang uwuh kalebet salah satunggaling unjukan tradisional ingkang tasih bertahan ngantos sakpunika.

Topic: food & beverages
Salah sawijining jenis kerang sing khas saka Medura ya kuwi lorjuk. Lorjuk kuwi jenise padha kaya kerang bambu nanging luwih cilik. Lorjuk iki bisa dadi panganan macem-macem kaya campuran rengginang, janganan lorjuk, lan liyan-liyane. Lorjuk iki anane mung ning Meduro lan Surabaya. Kewan iki sajane duwe potensi sing gede gawe dipasarake. Nanging ya kurang oleh dukungan saka pemerintah. Kudune, ana program sing bisa ngerewangi promosi lan budhidaya lorjuk ben lorjuk iki tambah kondhang lan bisa dikonsumsi wong akeh. Lorjuk iki ya nduwe kandungan gizi dhuwur nanging durung ana wong saka tekning pangan sing ngolah lan nemu formula apik gawe variasi ngolah lorjuk. 

Topic: food & beverages
Yen ngomongake perjuangan dakwah Nabi Nuh, seumur uripe Nabi Nuh iki dientekake kanggo dakwah lan nyampekake ajaran sing bener miturut kenabian lan umat sing percaya karo ajarane. Nabi Nuh iki uga duwe strategi kanggo dakwah, yaiku sing kaping pisan dakwah ndelik-ndelik amarga ora pengen umate nerima ajaran kuwi karo ati sing kepeksa. Sing kaping pindho, Nabi Nuh uga nggawe strategi dakwah terang-terangan lan ning ngaerp umum ben swarane dirungokake. Nabi Nuh uga ora meksa cara dakwahe nanging ya ngejak renungan karo ndelok bentuk alam dunya lan langit sing akeh lintang lan ana rembulan banjur dihubungake karo wahyu saka Gusti Allah. 

Topic: religion
Mungkin akeh seko awak dhewe sing kenal Denny Sumargo kui seko kanal Youtube sing dheweke duwe. Nanging sebenere dheweke kui pemain basket sing ora ecek-ecek neng masane. Emane, karire dheweke kudu mandeg mergo cedero. Bar kui dheweke mutuske kanggo nyemplung neng donyo hiburan. Biasane yen ono wong sing pindah profesi kui awak dhewe sangsi dhewe. Awak dhewe ngeraguke bakete neng bidang sing saiki. Awale, aku yo koyo ngono. Nanging saiki dheweke terbukti dadi aktor sing ora kaleng-kaleng. Taun 2022, dheweke entuk meneh penghargaan neng bisang keaktoren. Neng Festival Film Wartawan Indonesia taun iki, dheweke meneng nominasi pemeran aktor film drama paling apik.

Topic: sports
Kedadian sing uga ora bisa diprediksi ning dunya atlet iki salah sijine crita babagan Kurao Toda. Kurao Toda iki atlet balap motor saka Jepang. Toda uga terkenal amarga semangate sing dhuwur lan uga bondo nekat amarga dekne tetep nantang maut senajan lumpuh amarga taun 2008 kecelakaan amarga ngetes motor. Sing paling ora disangka yaiku ning taun 2015, Toda iki ngadakake latian kanggo tanding motor. Banjur motore tiba ning tumpukan gabus plastik. Amarga panas sing sumbere saka mesin motor, gabus kuwi kobong lan Toda ora bisa nyelametake awake dhewe. Motore uga melu kobong amarga kebocoran tangki bensin sing nambahi geni kuwi. 

Topic: sports
Pas cilik, aku tau dilesi musik karo wong tuoku. Neng panggon les-lesan musik kui, aku ora dhewean. Aku barengan karo dulurku. Neng kono, aku sinau nabuh drum. Masku lan mbakyuku latian dolan gitar. Lan adiku, sinau keyboard. Aku biyen milih dolan drum kui mergo menurutku wong sing iso nabuh drum kui keren banget. Nanging aku ora suwe sinau drum neng kono. Aku mung sinau musik kui sekatar 3 sasi. Selama sesi kui, aku mung iso dolan 3 lagu sing ketukane sederhana. Saiki aku lagi paham, aku kui ora patio berbakat neng bidang musik. Aku kui ora peka karo tempo. Pas aku iling-iling meneh, tempoku pas main drum kui ora karuan.

Topic: leisures
Aku iku seneng nyobaki sembarang kalir olahraga ekstrem sing onok nang dunyo iki. Tapi onok siji sing durung keturutan tak coba, yaiku base jumping. Dadi olahraga iku koyok parkur, tapi awak dewe bakal nganggo parasut ben awak dewe gak tibo. Nek parkur iku kan mek lompat nang bangunan bangunan tok, nek base jumping iki isok sampe midak menara dan tiang listrik sisan. Makane iku opo’o base jumping disebut dadi olahraga esktrem, soale pidakane iku luwe duwur timbang nek ngelakoni parkur mbasio nganggo parasut. Tapi nek semisal awakmu iku seneng menantang maut dan nguji mentalmu, gak onok salahe nyoba base jumping sing dinilai isok memacu adrenalin.

Topic: sports
Ing sawijining dina, bapakku ngejak mlaku-mlaku ning salah sawijining kolam renang sing paling tuwo ning Kutha Blitar. Kolam renang iki ana ing sawijining hotel arane Herlingga Jaya. Kolam renange resik, sepi, lan mlebune gratis. Ana kolam gawe anak, ana kolam sing kanggo wong dewasa. Nanging saking sepine ya marai mrinding amarga suasanane sing bedha karo kolam renang umume. Kolam renang iki kaya nduwe aura sing rada medheni amarga pengunjunge mung sethitik lan panggone ana ing mburi. Nanging kajaba kuwi, aku lan adhiku bisa nglangi kanthi kesel amarga kunjungane ya bebas. Nanging ya ora ana fasilitas sing apik kaya jedhing sing resik lan panggon mangan kaya ing taman wisata.

Topic: leisures
Nyekel lan ngotak-atik kamera wis dadi penggaweanku. Kesenengan kanggo motret, ngerekam, lan sapanunggale nurun saka bapakku sing dadi juru foto ana ing kantor. Kanggo wong sing seneng motret, ana pirang-pirang babagan sing kudu diiling. Kaping pisan, babagan apa sing meh dipotret. Bisa babagan manungsa, kewan, utawa liyane. Kaping pindho, ora perlu kudu duweni kamera sing larang kanggo ngasilake foto sing apik. Wis cukup nggawe apa sing diduweni lan ditemeni nganti dadi juru foto sing masyhur. Kaping telu, motret uga dibarengi karo rasa. Kabeh bakal busa didelok saka kasil foto sing kokjepret iku mau. Yen motret kanthi rasa seneng kasile bakal seje karo motret karo rasa sing susah.

Topic: leisures
Salah sijine olahraga eksterm sing tau tak lagoni yoiku skydiving. Olahraga iku maeng ancene medeni uwong soale dilakoni teko duwur pesawa cilik terus nyicir teko duwu pesawat iku maeng. Nah uwong nag ora duwe mentak kandel ambek sing wedih karo duwur mesti bakal ketinggingen koyok koncoku sing moro-mor ora iso obah pas atene nyicir teko duwur pesawat. Nah persiapane oalhraga iku maeng rodok larang soale ancen nyowo dadi totoane. Nah peralatane iku maeng koyok contone tas parasut sing jumlae iku ora mok siji tapi loro soale sing siji digawe cadangan nag apan ora kenek pas waktu medon teko pesawat. Terus sing siji iku helem sing kanggo jogone benturan pas medun.

Topic: sports
Aku seneng mangan pithik. Pithik sing diolah lan dimasak apa wae bakal takpangan. Saben dina, Simbokku ngewenehi aku pithik kanggo dipangan sadurunge budhal sekolah. Ana ing sekolah aku uga tuku pithik yen ngaso. Biyasane, yen ngaso ana ing sekolah aku tuku pithik sing digoreng cilik-cilik lan dicampur karo terigu. Nalika dolan karo kancaku, aku ya bakal tuku pithik yen dijak mangan ning warung. Nganti kanca-kancaku padha nakok apa aku ora jeleh amarga mangan pithik saben dina. Untunge, aku ora duwe alergi utawa gatel-gatel amarga keakehan mangan pithik. Simbokku saben dina ya ngati-ati aku aja sampe kena alergi utawa gatel-gatel, dadine kadang sak minggu ana sedina utawa rong dina aku ora diwenehi pithik. 

Topic: food & beverages
Jaman saiki iku pasti kabeh uwong iku nduwe hp touch-screen sing koyok biasane. Tapi onok siji dosenku sing bedo pol. Jenenge iku Prof. Putu. Sing bedo teko beliau iku Prof. Putu gak nduwe smartphone. Hp sing dinggo iku sek hp Nokia lawas. Dadi nek kate ngehubungi beliau iku mek isok teko SMS utowo nelpon langsung. Dosen liyane iku wes ngongkon beliau gawe ganti hp, tapi Prof. Putu sek gak gelem. Jujur, aku salut pol ndelok dosenku sing siji iku. Beliau iki bener-bener sek betah nganggo barang lawas dan gak kepengaruh ambek perkembangan jaman. Beliau iki temenan wes gak ngurus perkoro dunyo tok. Sing dipikiri iku yaopo beliau isok mengabdi sampe pensiun engkok.

Topic: technology
Nuturi babagan agama marang bocah kuwi carane akeh, salah sijine ya nganggo buku crita utawa media liyane kaya lagu lan video. Salah sawijine yaiku buku-buku sing nyeritakake adab ning cara urip sabendinane yaiku saka tangi turu kanthi arep turu. Nanging kanggo maca buku iki uga butuh pendampingan saka wong tuwa. Pendampingan iki kaya nukokake buku sing cocok karo umure ben ora bosen lan bisa diiling-iling karo bocah- bocah iki. Kaping pindho, kudu ndelok isine, apa ana isi sing temane ngejak anak kanggo intoleran lan ngelek-ngelekake agama liya. Kaping telu, wong tuwa kudu gelem maca buku kuwi sak durunge turu utawa manut jam aktif anak ben buku kuwi gampang dipahami. 

Topic: religion
Bangsa maritim kados Indonesia gadhah kathah jinis prau tradisional kangge melaut. Suku Mandar wonten Sulawesi Barat gadhah Sandeq, prau tradisional ingkang kondhang kacepetanipun. Saking cepetipun prau sandeq,  wonten Sulawesi Barat sering diselenggarakake kompetisi prau Sandeq ingkang dados daya tarik wisata wonten Sulawesi Barat. Sandeq gadhah artos landhep amargi bentukipun layar kapal menika awujud segitiga ingkang landhep. Kecepatan maksimalipun prau Sandeq ngantos tigang dasa kilo per jam. Prau menika ugi saged nampung ratusan kilo barang. Padahal, ukuranipun kalebet alit. Ambanipun namung sakmeter, dawanipun sedasa meter. Bentuk ingkang alit menika dadosaken sandeq cepet lakunipun.  Prau Sandeq gadhah keunikan saking teknik berlayaripun ingkang zigzag lan nglawan arahipun angin. Sanesipun kangge nampung barang, sandeq ugi saged digunakaken kangge nyebrang pulau. 

Topic: leisures
Yen awak dhewe lagi ora ono duwit, usahake awak dhewe ojo ngasi utang. Utang kui iso dadi solusi sementara kanggo perkoro sing awak dhewe adepi. Nanging, kui ora ngerampungke perkorone. Sifate mung sementara. Yen awak dhewe tetep ora duwe duwit kanggo nyauri utang kui, awak dhewe tetep ono neng posisi sing podo. Perkoro sing kudu awak dhewe rampungke seko awal kui masalah golek duwit mau. Yen awak dhewe ora iso ngerampungke akar seko perkorone, perkorone malah tambah ruwet yeng awak dhewe ngutang. Ngutang kui biasane ono bungane, sing kudu awak dhewe bayar sak ben sasi. Dadi misale awak dhewe ngutang seyuto. Duwit sing awak dhewe balike luwih seko kui.

Topic: business
Aku seneng banget njaluk mamaku wacakno dongeng sak durunge turu. Dino iki, mamaku ceritakno tentang kisahe Bawang Merah karo Bawang Putih. Ceritane iku tentang Bawang Putih sing tertindas mergo Ibu Tiri karo Bawang Merah sing semena-mena karo de’e. Tapi ndek akhir Bawang Putih isok selamet, sedangkan Ibu Tiri karo Bawang Merah mati mergo diserang hewan-hewan berbahaya. Ibukku langsung nasehati aku ojok dadi wong sing jahat nek gak gelem koyok Bawang Merah karo Ibu Tiri. Kabeh perbuatan iku onok balesane. Sikap apik yo balesane bakal apik. Sikap jahat yo balesane bakal jahat sisan. Mbari mamaku ngedongeng, aku isok turu dengan nyenyak.

Topic: culture & heritage
Kisah utowo cerito sing ono nang jero kitab suci iku asline certo sing dijepek teko uripe wong sing nag jaman biyen. Jarene koncoku sing ngulang sejarah kebudayaan islam, kisah sing dilebokno nang jero kitab iku ancene dilebobno ben wong sing moco kitab suci iku maeng iso oleh pengalaman ambek ilmu kanggo ngadepi masa depane. Mangkane wong sing gelek moco ambek ngerti kisah nang jeroni kitab suci pengalaman uripe iku ketok akeh timbang wong sing ora tau moco kitab suci. Terus sak liyane iku, kisah nang jero kitap suci yo iso dadi ilmu olahe kisah iku maeng saline didadekno contoh teko ajaran agama sing digowo ambek agama iku maeng.

Topic: religion
Nandur wit kuwi bisa dadi salah siji bentuk terapi hijau sing dilakoni kanggo ngilangake stres. Miturut para peneliti, nandur kembang utawa wit-witan bisa marai ati seneng amarga ngerasa duwe bagian marang urip makhluk hidup sing anyar. Wong sing seneng nandur wit-witan iki bakal sadar yen keselamatan lingkungan kuwi penting banget lan bisa nyelametake saka marabahaya sing ana kaya tanah longsor lan kewan sing kelangan panggon. Nandur wit iki bisa ngilangake depresi amarga nandur iki padha karo ngerumat wit anyar sing bisa tuwuh lan yen wis dhuhwur kuwi bakal nyenengake ati. Nandur wit iki uga bisa ningkatake motivasi kanggo urip sehat.

Topic: slice of life
Aku paling seneng yen wayah wulan poso amarga mesti hawane kaya anget nanging rame. Akeh acara TV sing isine mbahas ramadhan lan hawa ibadahe bisa luwih khusyuk. Aku wis mulai poso wiwit kelas 1 SD lan mesti kebak sampe maghrib. Biyen yen posoku kebak sak wulan, aku diwenehi hadiah pas riyaya karo bapakku. Sing paling nyenengake ya pas traweh. Pas aku isih cilik, aku mesti sholat traweh ning shaf paling mburi amarga bar traweh mesti aku dijak dolanan karo kancaku. Wayah traweh iki mesti rame akeh bocah cilik. Pas rampung traweh, kanca-kancaku mesti ngumpul lan dolanan macem-macem kaya dolanan engklek, mercon, lan dolanan jumprit singit. 

Topic: religion
Menurut Wikipedia, Karang Taruna iku organisasi kepemudaan nang Indonesia sing dibentuk karo masyarakat sebagai wadah generasi enom gawe ngembangno diri, tumbuh, ambek berkembang atas dasar kesadaran ambek tanggung jawab sosial dari, oleh, ambek untuk generasi enom. Karang Taruna iku anggotane pemuda pemudi ket umur 11 sampe 45 tahun, dan batesan dadi Pengurus iku mulai umur 17 sampe 35 tahun. Fungsi dibentuke Karang Taruna iku onok pitu. Siji, sebagai penyelenggara terlaksanane usaha kesejahteraan sosial. Loro, penyelenggara kegiatan penddikan ambek pelatihan gawe masyarakat. Telu, penyelenggara pemberdayaan masyarakat. Papat, penyelenggara kegiatan dalam hal pengembangan jiwa kewirausahaan gawe generasi enom nang lingkungane. Limo, penanaman pengertian, mupuk, ambek ningkatno kesadaran ambek rasa tanggung jawab sosial generasi enom. Enem, penumbuhan ambek pengembangan kebersamaan, jiwa kekeluargaan, kesetiakawanan sosial, ambek nguatno nilai-nilai kearifan nang bingkai NKRI. Terakhir, pemupukan kreativitas generasi enom ben isok ngembangno tanggung jawab sosial sing sifate rekreatif, kreatif, edukatif, ekonomis, produktif, ambek kegiatan praktis liyane atek ndayagunakno sembarang sumber ambek potensi kesejahteraan sosial ndek lingkungane.

Topic: slice of life
Salah siji cita-cita kui aku pengen duwe usaha laundry. Usahane kui dudu kanggo aku golek bati sing akeh. Nanging kui mung kepengenanku wae, soale disik aku kerep bolak-balik laundry kanggo ngumbahi klambi tari sanggarku. Sak durunge buka usaha kui, ono beberapa hal sing bakal tak lakoke. Sing kesiji, aku bakal golek panggon sing cerak kos-kosan mahasiwa. Aku kepengen target pasarku kui mahasiswa. Sing keloro, aku golek pegawe sing iso tak percoyo. Sing keloro, aku bakal ngitung-ngitung modale lan perkiraan biaya oprasionale. Aku pengene kui rego laundryane kui murah dadi terjangkau kanggo mahasiswa. Senadyan regone dimurahi, aku tetep kepengen pegaweku untuk gaji sing sak ora-orane podo karo UMR Yogyakarta pas bisnise kui digawe.

Topic: business
Stres kuwi mesti ana pemicune lan kadhang wong ora bisa sadar lan ngerti apa wae sing nyebabakae stres. Stres iki kadhang uga ora kerasa lan bisa ngerasuk marang ati lan marai lara kaya maag. Sing lali dilakoni karo wong liya yaiku nyatet uga mikirake pemicu sing ana kaya misal gawean, keluarga, lan utawa anane kebutuhan liyane. Pelampiasan stres kuwi kadhang kudu cocok karo apa penyebabe ben cepet ilang kaya misal yen ana masalah keluarga, kudune ya lunga menyang konselor keluarga ben masalahe cepet rampung. Yen stres amarga kebutuhan sing ora terpenuhi, ya pemenuhan kebutuhan kuwi salah siji cara ngilangake stres. 

Topic: slice of life
Rudi kuwi salah siji atlet mlayu sing paling berprestasi ning sekolahku amarga wis akeh menangke lomba ning tingkat nasional. Sing marai Rudi hebat iki yaiku dekne tetep bisa njaga kemampuane ning bidang akademik lan uga isih ranking 10 besar. Kamangka kuwi, Rudi iki dijuluki "anak ajaib". Nanging pas kelas 3 SMA, Rudi milih prei saka kabeh kegiyatan olahraga amarga arep ujian. Nanging akeh wong kang eman yen Rudi iki prei amarga durung ana sing bisa ngganteni. Amarga kuwi, Rudi uga meksa melu lomba mlayu, nanging malah ora konsentrasi lan kalah ning tingkat kabupaten. Wiwit kuwi, wong ning sekolah mulai paham yen Rudi ana priotitas kanggo ngejar pendidikane dhisik. 

Topic: sports
Apel Malang wis dadi oleh-oleh sing khas saka kutha sing adem kuwi. Ning daerah gunun kaya Batu utawa Pujon, apel iki didol kiloan utawa ning jaring kuning lan ditata apik. Jaman biyen mutu apel isih apik lan isih seger amarga nutrisi saka lemahe uga kecampur karo zat awu gunung sing sifate nyuburake. Nanging jaman saiki, apel kuwi wis ora sepira enak amarga akeh sing nggawe obat-obatan kaya pestisida lan fungisida sing marai rasa seger apel kuwi ilang lan sepa utawa ora ana rasane. Panjalukan babagan stok ning pasar dhuwur, nanging ya ora kabeh apel bisa dipanen cepet. Kamangka kuwi akeh petani sing nganggo karbit kanggo matengake apel lan ngerusak rasa. 

Topic: culture & heritage
Manfaat olahraga ancene gedene pol kanggo awak iki. Opo maneh dampake nang kesehatan yo tambah mesti akeh. Nah dampake nang kesehtan iku maeng koyok contone iso nekan ostoporosis, biasane iki nag wonge gelek ngelakoni olahraga angkat beban soale iso bentuk tulang sing kuat. Maringunu yo isi nunda keterbatasan fisik nag wes tuwek mene, olahraga iki biasane olahraga mlayu ambek latiha aerobik. Mari ngunu yo iso menangkal obesitas soale lemak-lamak sing ora dibutuhno iku mesti diobong nag pas olahraga, dadi sing jenenge lemak ora sampek numpuk. Terus iso nyegah loro geger soale gegeri wes kebentuk kekuatane teko olahraga maeng. Mangkane olahraga iku penting kanggo awak dewek kabeh.

Topic: sports
Profesi sing lagi kondhang ning jagad kuliner salah sijine barista utawa tukang nggawe kopi. Tugase barista iki ora mung nggawe kopi nanging ya njaga mutu kopi lan konsistensi rasane kopi sing digawe mau. Carane dadi barista kuwi umume magang utawa daftar ning kafe cilik-cilikan kanggo nggolek pengalaman lan sinau babagan kualitas kopi. Barista uga kudu ngapalake jeneng piranti, takeran, lan apa bedane menu siji karo menu liyane. Bar kuwi yen wis oleh pengalaman, bisa njupuk sertifikasi saka pemerintah lewat UMKM utawa lembaga sing ngurusi tenaga kerja. Sak liyane kuwi ya ana pihak swasta sing nyediakake beasiswa kanggo barista. Sing penting ngumpulake portofolio, pengalaman, karo akeh sinau babagan kopi. 

Topic: food & beverages
Panggon ibadah ana ing Indonesia iku akeh cacahe miturut agama sing ana. Agama iku mesti duweni panggon ibadah dhewe-dhewe. Kayata masjid kanggo wong Islam, gereja kanggo wong Kristen, vihara kanggo wong Budha, pura kanggo wong Hindu, lan klenteng kanggo wong Konghucu. Saben panggon ibadah bisa mlaku bebarengan lan berdampingan amarga masarat Indonesia sing bisa toleransi karo padha umat beragama liyane. Wiwit cilik kudu wis ngerti panggon ibadahe dewe minimal supaya ora nganti keliru mlebu ing panggon ibadahe umat liya. Saliyane iku melajari panggon ibadah umat liya ora apa apa supaya tambah ngerti yen Indonesia iku pancen akeh ragam lan maceme. Mula, ayo padha sinau babagan papan ibadah ing Indonesia supaya luwih bisa toleransi karo wong liya. 

Topic: religion
Olahraga sing mrawasno iku jarene koncoku yo menek, sing asaiki diarani panjat tebing. Olahraga iku nag ora ati-ati iso nyowo sing dadi ilang. Soale sing dipenek iku ora kayu tapi koyok bukit utowo tebing sing ancene iku ora ono pange tapi mok ono watu sing dadi gandolan nag sing jenenge watu yo mesti kadang iso breset terus iso metet barang. Tapi saiki sing jenenge panjat tebing iku dilakoni nang panggonan sing dirupakno koyok tebing tapi iku teko wesi sing diwei petelan digae gandolan. Nah iku sing saiki marakno aman terus saiki yo wes ono pengamane tali sing digawe jogo-jogo nag pas breset barang. Dadi daiki masio iku termasuk olahraga ekstrem tapi wes rodok aman.

Topic: sports
Yuni dadi film sing bisa tembus festival ing manca negara tahun 2021. Film iki nggambarake piye perjuangane wong wadon ngadepi permasalahan kaya pendidikan, omah-omah, bebojoan, lan nggambarake piye perane wong wadon kanggo masyarakat. Ning film iki pancen akeh pitutur sing bisa dadi semangat kanggo bocah-bocah wadon ben duwe pendidikan dhuwur, nanging film iki akeh sing ora setuju amarga nggambarake situasi sing ora cocok karo Cilegon, latar film kuwi amarga Cilegon digambarake nduwe penduduk sing pemikirane kuno lan duwe budhaya kawin enom. Nanging film iki ya akeh pendukunge amarga nyeritakake keadaan sing ana ning daerah liyane, utamane ning njero desa lan dusun sing adoh saka kutha,

Topic: leisures
Kanggo wong sing duwe penyakit paru-paru utowo duwe penyakit pernapasan, tinggal neng deso neng daerah gunung kui iso dadi pilihan sing palin apik. Soale, udara neng deso kui adoh luwih resik timbangane neng kota. Neng deso ora akeh polusi sing ditoke karo montor lan mobil. Neng kono mesthi ora bakal akeh pabrik. Udara sing resik kui mungkin ora iso gawe mari penyakit peranapasane mau, nanging paling ora penyembuhane iso luwih cepat lan napase iso luwih lego. Sakliyane kui, neng deso kui uga luwih tenang. Ora seribut lan sekebak neng kota. Dadi ora mung napase wae sing lego, nanging  pikirane iso dadi luwih kalem.

Topic: slice of life
Saiki jamane wes moderen. Kompor wae ono sing jenenge kompor induksi alias kompor listrik. Kompor induksi iku bentuk'e luwih sederhana tapi teknologine ruwet. Bentuke kompor iki yo meh mirip koyok kompor biasane cumak ora ono sing jenenge bolongan geni, tapi ono untir-untiran digawe nyerel suhu panase. Kompor iki asline mirip koyok kompor listrik biasane, cumak kompor iki duwe gelombang elektromagnetik sing digawe manasno peralatane masak. Kompor iki yo podo wae diakakno karo listrik ben iso panas. Cuman bedane kompor iki luweh ifisience nag ngatur panas. Kompor iki iso luweh cepet sampek 50% timbang kompor listrik biasane. Mangkane saiki kompor induksi mulai diminate wong-wong kota. Tapi kelemahane nag listrik mati awakmu ora iso masak.  

Topic: food & beverages
Ana salah sawijine alat masak sing wis jarang digawe karo wong jaman saiki yaiku bokor. Bokor kuwi bentuke kaya mangkok, umume digawe saka wesi, kuningan, emas, utawa lempung. Ning prosesi umat hindu, bokor kuwi fungsine kanggo wadah kembang, kemenyan, lan piranti sembahyang. Nanging, bokor iki ya kena dinggo pengganti tungku cilik. Sing digawe pengganti tungku iki bokor sing digawe saka lempung amarga bisa luwih awet yen kena geni. Bedhane sing kuningan utawa wesi dinggo wadah banyu amarga ora ngerusak rasane banyu lan bisa njaga suhu banyu. Bokor sing digawe saka kuningan biasane uga digawe prosesi adat kaya mantenan utawa acara keagamaan. 

Topic: food & beverages
Sate klatak wis dadi wisata kuliner sing kudu diparani nek misale plesiran neng Yogyakarta. Sate klatak iki asal seko Bantul. Neng dalan Imogiri Timur lan Imogiri Barat, jenis sate iki gampang ditemoni neng pinggir dalan. Nanging, menurutku, sate klatak iki rasane biasa wae, enak ning ora spesial. Sate klatak kui sate wedhus sing dibakar nganggo ruji wesi. Sate iki ora ngaggo bumbu kacang. Daginge mung dibumboni uyah karo mrico. Disajike nganggo kuah gule. Biasane sak porsi sate klatak isine ono sego lan rong tusuk sate. Sak sate isine kiro-kiro ono limang potong daging wedhus. Seko bumbune kui, kebayang nek rasane ora patio istimewa. Kuah gulene yo cuer lan bumbu rempahe ora nendang.

Topic: food & beverages
Wushu yaiku olahraga saka Tiongkok sing artine seni tempur utawa seni bela diri. Seni sing ana ning wushu iki ora mung seni gerak, nanging uga seni nganggo senjata, ngatur logistik lan ngatur strategi perang. Wushu kuwi ora mung ngandelake gerak, nanging uga ana seni ngatur konsentrasi, pikiran, lan uga mental. Wushu klasik uga sinau obat-obatan kanggo nyehatake lan ngobati awak. Wushu iki ngandelake keleturan awak lan keindahan gerak. Elemen wushu kuwi ana tanah, geni, banyu, udara, lan logam. Wushu iki uga ora bisa disinaoni instan kaya beladiri liyane, nanging uga kudu dilatih wiwit cilik, amarga wushu iki uga dadi misi nguri-uri budhaya Tionghoa.

Topic: sports
Crita keluwarga Nabi Ibrahim iki uga dadi salah siji kisah sing ana ning jero Al-quran. Salah siji crita iki yaiku babagan asal-usule sumur zam-zam. Miturut Imam Al Bukhari saka hadits Ibnu Abbas, sumur sing dadi jujugan jamaah haji iki ditemokake karo Siti Hajar, garwanipun Nabi Ibrahim sing lagi ngelak lan lagi golek banyu ning sekabehe penjuru Kutha Makkah pas ditinggal karo Nabi Ibrahim. Siti Hajar mlayu nang Bukit Shafa lan mbalik marang Bukit Marwah kanthi ping 7, kamangka iki disimbolake ning tata cara haji yaiku sa'i. Pas wis kepitu, Siti Hajar ndelok Jibril nyentakake sikile ning tanah lan banjur kuwi metu banyu sing saiki dadi banyu zam-zam.

Topic: religion
Sakjane aku rodo bingung nek dikon milih rasa minuman opo sing paling gak mbok senengi. Tapi nek tenan dikon milih siji ndil, rasa minuman sing aku kurang seneng iku taro. Taro iku bahan dasare teko telo ungu. Aku nek dikon mangan telone yo langsung sregep, tapi nek wes diolah dadi taro dadi kurang seneng. Kudune kan nek ngono rasane luwe dominan telo, tapi anehe sembarang kalir minuman taro sing wes tau tak coba rasane malah dominan koyok rasa kacang. Dadi rasane gak dadi rasa legi taro, malah condong nang gurih koyok kacang. Nek awakmu kabeh nggolek ombean sing rasane legi, aku sih gak rekomen, mending milih rasa liyane.

Topic: food & beverages
Nang kotaku iku ono sing jenenge Romo yai. Nah Romo yai iku termasuk wong sing dianggep tokoh penting nang masyarakat nang perkoro agama. Romo yai iku termasuk wong sing paling penting termasuk mutusno opo-opo sing ancene dianggep penting karo wong deso biasane mesti jaluk rasan nang romo yai. Opo maneh nag wayae pemilu, biasane wong deso mesti melok opo sing dipilih karo Romo yai. Romo yai nang daerah gonanku iku termasuk duwure kyai sing mangku pondok-pondok pesantren. Dadi opo sing diomongno ambek romo yai iku wong-wong mesti manut soale mesti akeh apike. Mangkane uripe nang daerah nggonanku jenenge wong islam iku enake megilan soale kabeh wong mesti melok Romo yai iku maeng.

Topic: religion
Taun 2020, awak dhewe ngerasake pademi kanggo pertama kaline. Rasane ora penak banget. Akeh sing kelangan wong disayang lan ono uga wong sing kelangan gaweane. Akeh wong sing uripe angel mergo bencana kui. Nanging, senadyan durung suwe iki, status pandemi neng Indonesia wis dicabut. Nanging, awak dhewe kudu wis cepak-cepak meneh kanggo pandemi sing berikute. Durung ono berito sing resmi bakal ono pandemi meneh. Nanging koyo sejarang sing berulang, pandemi uga koyo ngono. Sakdurunge iki, pandemi terakhir ono pas taun 1908. Senadyan wis suwe, nanging iso wae pandemi sing saiki ora kudu nunggu sak abad ben balik meneh. Soale saiki kabeh negoro wis terhubung dadi luwih gampang kanggo virus kui nyebar. Makane kui, supoyo awak dhewe ora uripe ora seangel pas jaman covid biyen, awak dhewe wis kudu cepak-cepak dana darurat seko saiki.

Topic: slice of life
Chopper iku alat masak sing digawe ngalusno sembarang bahan masak. awit teko daging sampek bumbu-bumbu masak koyok jahe, kunir, bawang, brambang, ambek liyan-liyane. Jarene briliofood chopper fungsine luweh akeh koyok contone nugel, giling, ngalusno, ambek nyampur bahan panganan polahe gamane chopper iki lumayan gede. Tapi nag jareku chopper iku luweh multifungsi, soale iso dadi penggantine blender barang. Terus ukurane barang luwih cilik timbangane blender, soale daya tampunge luwih saitik tapi kekuatane digawe giling mengilan. Mangkane saiki wong sing senengane masak-masak luweh milih chopper timbang blender soale yo iku maeng, fungsine luweh akeh timbang blender. Masio regane rodok larang sitik, sing penting kekuatane.

Topic: food & beverages
Aku lagi butuh tontonan anyar. Terus ambek koncoku moro dikeki anime Jepang sing judule Tokyo Mew-Mew. Jarene ceritane apik, dan bener-bener pas ambek seleraku lah. Akhire pas nang omah, aku langsung nonton anime iku. Pas tak dontok, bener-bener aku kelingan ambek Sailor Moon. Soale alur e iku gak bedo adoh, cuma bedo cara pengemasane ae. Terus aku fokus ambek robot peliharaan e Ichigo sing jenenge Masya. Terus aku mikir, koyoke enak yo nduwe robot peliharaan koyok Masya. Dikeki mangan iku isok kapan ae, tapi gak usah leren ngresikno kotorane soale de’e wes isok mandiri. Ah, dadi pingin nduwe robot peliharaan koyok Masya.

Topic: technology
Sit up iku salah siji latihan otot sing dadi andelan wong-wong dan paling akeh dilakoni sopo ae. Sit up iku dilakoni dengan cara ngeleset nang ngisor terus sikil ditekuk, terus awak bagian duwur munggah sampe isok nempel nang bagian pupu. Sit up iki latihan penguatan otot weteng sing isok dilakoni tanpa nganggo alat opo ae. Tapi selain iku, sit up iku latihan multi otot sing isok ngelatih otot sing liyane sisan. Sak liyane otot weteng, onok otot dodo, otot fleksor pinggul, otot geger ngisor, ambek otot gulu. Selain gawe ngelatih otot, sit up sisan isok gawe mbakar kalori sing nang njero awak. Selain iku sisan, sit up iki isok sisan gawe ngecikno postur tubuh.

Topic: sports